CELEX: 32004R1236
Language: lt
Date: 2004-07-05 00:00:00
Title: 2004 m. liepos 5 d. Komisijos reglamentas (EB) Nr. 1236/2004, iš dalies keičiantis Reglamentą (EB) Nr. 2771/1999, nustatantį išsamias Tarybos reglamento (EB) Nr. 1255/1999 taikymo taisykles dėl sviesto ir grietinėlės rinkoje taikomų intervencijos priemonių

6.7.2004   
            
            
               LT
            
            
               Europos Sąjungos oficialusis leidinys
            
            
               L 235/4
            
         
      KOMISIJOS REGLAMENTAS (EB) Nr. 1236/2004
   2004 m. liepos 5 d.
   iš dalies keičiantis Reglamentą (EB) Nr. 2771/1999, nustatantį išsamias Tarybos reglamento (EB) Nr. 1255/1999 taikymo taisykles dėl sviesto ir grietinėlės rinkoje taikomų intervencijos priemonių
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnį,
   kadangi:
   
               (1)
            
            
               Komisijos reglamento (EEB) Nr. 2771/1999 (2) 21 straipsnis nustato, kad pardavimui skirtas sviestas, kuriam taikomos intervencijos priemonės, turi būti atvežtas sandėliuoti iki 1999 m. rugsėjo 1 d.
            
         
               (2)
            
            
               Atsižvelgiant į padėtį sviesto rinkoje ir sviesto, laikomo intervenciniuose sandėliuose, kiekius, taip pat atsižvelgiant į tai, kad intervencinės sviesto kainos sumažinimą nuo 2004 m. liepos 1 d. turėtų atspindėti sumažėjusios rinkos kainos, turi būti parduodamas sviestas, sandėliuojamas iki 2002 m. balandžio 1 d.
            
         
               (3)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2771/1999 21 straipsnyje data „1999 m. rugsėjo 1 d.“ keičiama data „2002 m. balandžio 1 d.“.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. liepos 5 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Komisijos Reglamentu (EB) Nr. 186/2004 (OL L 29, 2004 2 3, p. 6).
   
      (2)  OL L 333, 1999 12 24, p. 11. Reglamentas su paskutiniais pakeitimais, padarytais Reglamentu (EB) Nr. 318/2004 (OL L 55, 2004 2 24, p. 44).